
Vendim
Nr.190, datë 11.4.2007

Për disa ndryshime dhe shtesa në vendimin nr.524, datë 30.7.2004 të Këshillit të ministrave “Për masën dhe mënyrën e kompensimit të qirasë së banesës dhe të ushqimit të ushtarakëve të forcave të armatosura të republikës së shqipërisë

Në mbështetje të nenit 100 të Kushtetutës dhe të nenit 21 të ligjit nr.9210, datë 23.3.2004 “Për statusin e ushtarakut të Forcave të Armatosura të Republikës së Shqipërisë”, me propozimin e Ministrit të Mbrojtjes, Këshilli i Ministrave

Vendosi:

Në vendimin nr.524, datë 30.7.2004 të Këshillit të Ministrave, të bëhen këto ndryshime dhe shtesa:
1. Në pikën 3, fjalët “…e kompensimit në vlerë për ushqim, për tri vakte, sipas normës nr.4,…” të zëvendësohen me “…e trajtimit me ushqim ose të kompensimit në vlerë të këtij ushqimi, për tri vakte, sipas normës nr.4, përfshirë shpenzimet e gatimit…”.
2. Në pikën 4, fjalët “…e kompensimit në vlerë për ushqim vetëm për vaktin e drekës, sipas normës nr.4 …” të zëvendësohen me “…e trajtimit me ushqim ose të kompensimit në vlerë për ushqim, vetëm për vaktin e drekës, sipas normës nr.4, përfshirë shpenzimet e gatimit…”.
3. Pas pikës 4, të shtohet pika 4/1, me këtë përmbajtje:
“4/1. Përzgjedhja e formës së kompensimit për efektivat e reparteve ushtarake, sipas pikave 3 e 4 të këtij vendimi, përcaktohet me urdhër të Ministrit të Mbrojtjes.”.
Ky vendim hyn në fuqi pas botimit në Fletoren Zyrtare.

